3. Ak sú zemepisné označenia úplne alebo čiastočne homonymné, ochrana sa poskytne každému z nich, ak sa používali v dobrej viere, ako aj s náležitým ohľadom na miestne a tradičné použitie a skutočné riziko zámeny. Zmluvné strany dosiahnu vzájomnú dohodu o praktických podmienkach používania označení, na základe ktorých sa homonymné zemepisné označenia navzájom odlíšia, pričom sa zohľadní potreba zabezpečiť spravodlivé zaobchádzanie s príslušnými výrobcami a ochrániť spotrebiteľov od zavádzania. Homonymný názov, ktorý by mohol spotrebiteľa uviesť do omylu, že výrobky pochádzajú z iného územia, sa nezapíše do registra, aj keď je názov presný, pokiaľ ide o skutočné územie, región alebo miesto pôvodu dotknutých výrobkov.

d) akýmikoľvek inými praktikami, ktoré by mohli spotrebiteľa uvádzať do omylu, pokiaľ ide o skutočný pôvod výrobku.

c) akýmkoľvek iným nesprávnym alebo zavádzajúcim údajom o proveniencii, pôvode, povahe alebo podstatných vlastnostiach výrobku na vnútornom alebo vonkajšom obale, v reklamných materiáloch alebo dokumentoch súvisiacich s príslušným výrobkom, ako aj na prepravnom balení výrobku, ktoré by mohli vyvolať mylnú predstavu o jeho pôvode;

2. Od zmluvnej strany nemožno požadovať, aby ako zemepisné označenie chránila názov, ktorý je v rozpore s názvom odrody rastlín alebo plemena zvierat a v dôsledku toho by pravdepodobne mohol uviesť spotrebiteľov do omylu, pokiaľ ide o skutočný pôvod výrobku.

1. Zmluvné strany sa dohodnú na možnosti doplniť nové zemepisné označenia, ktoré sa majú chrániť, do prílohy II v súlade s článkom 10 ods. 3 po tom, ako ukončia námietkové konanie v súlade s časťou C prílohy I, a po tom, ako preskúmajú zemepisné označenia uvedené v článku 2 ods. 3 a 4 k spokojnosti oboch zmluvných strán.

4. Európska únia ukončila námietkové konanie v súlade s časťou C prílohy I a preskúmala zemepisné označenia poľnohospodárskych výrobkov a potravín Islandu uvedených v prílohe II, ktoré Island zapísal do registra podľa právnych predpisov uvedených v odseku 1, a bude chrániť predmetné zemepisné označenia v súlade s úrovňou ochrany stanovenou v tejto dohode.

3. Island ukončil námietkové konanie v súlade s časťou C prílohy I a preskúmal zemepisné označenia poľnohospodárskych výrobkov a potravín Európskej únie uvedených v prílohe II, ktoré Európska únia zapísala do registra podľa právnych predpisov uvedených v odseku 2, a bude chrániť predmetné zemepisné označenia v súlade s úrovňou ochrany stanovenou v tejto dohode.

5. Bez toho, aby tým bol dotknutý odsek 4, zmluvné strany budú chrániť zemepisné označenia aj v prípadoch, keď už existuje skoršia ochranná známka. Skoršia ochranná známka je ochranná známka, používanie ktorej zodpovedá niektorej zo situácií uvedených v článku 4 ods. 1, pričom o jej zápis bolo požiadané alebo ktorá bola zapísaná do registra alebo ktorá bola zavedená na základe používania v dobrej viere, ak to umožňujú príslušné právne predpisy, na území niektorej zo zmluvných strán pred dňom predloženia žiadosti o ochranu zemepisného označenia druhej zmluvnej strane podľa tejto dohody. Takáto ochranná známka sa môže ďalej používať a jej platnosť sa môže predlžovať bez ohľadu na ochranu zemepisného označenia, a to pod podmienkou, že v právnych predpisoch zmluvných strán upravujúcich oblasť ochranných známok neexistujú žiadne dôvody na vyhlásenie ochrannej známky za neplatnú, alebo na jej zrušenie.

1. Zmluvné strany ex officio alebo na žiadosť zainteresovanej strany zamietnu zápis ochrannej známky do registra alebo ju vyhlásia za neplatnú, ak zodpovedá ktorejkoľvek zo situácií uvedených v článku 4 ods. 1 v súvislosti s chráneným zemepisným označením pre podobné výrobky, pod podmienkou, že žiadosť o zápis ochrannej známky bola predložená na príslušnom území po dni predloženia žiadosti o ochranu zemepisného označenia.

1. Register so zemepisnými označeniami chránenými na danom území.

2. Správny postup, ktorým sa overuje, že zemepisnými označeniami sa označuje tovar ako tovar s pôvodom na území, v regióne alebo lokalite jedného alebo viacerých štátov, kde sa daná kvalita, povesť alebo ďalšie charakteristiky daného tovaru dajú pripísať predovšetkým jeho zemepisnému pôvodu.

3. Požiadavka, že názov zapísaný do registra musí zodpovedať špecifickému výrobku alebo výrobkom, pre ktoré sa stanovila špecifikácia, ktorá sa môže zmeniť len prostredníctvom príslušného správneho postupu.

4. Ustanovenia o kontrole týkajúce sa výroby.

5. Právo každého výrobcu, ktorý má sídlo v danej oblasti, ktorá podlieha systému kontrol, vyrábať výrobok označený chráneným názvom, ak daný výrobca dodržiava špecifikácie výrobku.

6. Námietkové konanie, ktoré umožňuje zohľadniť oprávnené záujmy predchádzajúcich používateľov názvov bez ohľadu na to, či tieto názvy sú alebo nie sú chránené ako forma duševného vlastníctva.

7. Pravidlo, že chránené názvy sa nemôžu stať druhovým názvom.

8. Ustanovenia týkajúce sa zápisu do registra vrátane možného zamietnutia zápisu, pojmov, ktoré sú homonymné alebo čiastočne homonymné s pojmami zapísanými do registra, zvyčajných pojmov používaných v bežnom jazyku, ako sú bežné názvy druhov tovaru, pojmov obsahujúcich alebo zahŕňajúcich názvy odrôd rastlín a plemien zvierat. V takýchto ustanoveniach sa musia zohľadniť oprávnené záujmy všetkých príslušných strán.

Časť C

Kritériá, ktoré sa majú zahrnúť do námietkového konania podľa článku 2

1. Zoznam názvu(-ov) s prípadným zodpovedajúcim prepisom do latinky.

2. Informácie o triede výrobku.

3. Výzva adresovaná akémukoľvek členskému štátu – v prípade Európskej únie – alebo tretej krajine či akýmkoľvek fyzickým alebo právnickým osobám s oprávneným záujmom, ktoré majú sídlo alebo bydlisko v niektorom členskom štáte Európskej únie, na Islande či v tretej krajine, aby vzniesli námietky voči takejto ochrane a na tento účel predložili náležite odôvodnené vyhlásenie.

4. Vznesené námietky musia byť Európskej komisii alebo islandskej vláde (potravinovému a veterinárnemu orgánu – MAST) doručené do dvoch mesiacov od dátumu uverejnenia predbežného oznámenia.

5. Vznesené námietky sú prípustné len vtedy, ak sú doručené v lehote stanovenej v bode 4 a ak preukazujú, že ochrana navrhovaného názvu:

a) by bola v rozpore s názvom odrody rastlín alebo plemena zvierat, v dôsledku čoho by spotrebiteľ mohol byť uvedený do omylu v súvislosti so skutočným pôvodom výrobku;

b) by bola v rozpore s homonymným názvom, čím by spotrebiteľ mohol byť uvedený do omylu, že dané výrobky pochádzajú z iného územia;

c) by mohla so zreteľom na povesť ochrannej známky, jej všeobecnú známosť a obdobie jej používania spotrebiteľa uvádzať do omylu, pokiaľ ide o skutočnou identitou výrobku;

d) by mohla ohroziť existenciu úplne alebo čiastočne totožného názvu alebo ochrannej známky alebo existenciu výrobkov, ktoré boli legálne na trhu počas najmenej piatich rokov pred dátumom uverejnenia predbežného oznámenia;

e) by bola v rozpore s názvom, ktorý sa považuje za druhový názov.